Imrich Jenča (rozhlasový pracovník)

Imrich Jenča (* 6. február 1918, Spišské Vlachy – † 3. august 1980, Bratislava) bol slovenský rozhlasový publicista a režisér.

Životopis 
Pracovník Slovenského rozhlasu v Bratislave, Československého rozhlasu v Košiciach a v Bratislave. Pracovník a hlásateľ Slobodného slovenského vysielača v Banskej Bystrici. Gestapom zajatý a väznený v Banskej Bystrici (25.-28. januára 1945). 

V dramatickom umení sa presadil až ako režisér rozhlasových hier. Herecky pôsobil ako ochotník, stvárnil aj niekoľko filmových postáv. Interpretoval sprievodné texty filmových týždenníkov, pôsobil v televíznom dabingu ako herec.

Ocenenia 
 1974 – Zaslúžilý pracovník kultúry
 1977 – Zaslúžilý pracovník rozhlasu

Literatúra 
 Slovenský biografický slovník

Externé odkazy 
 

Osobnosti zo Spišských Vlách
Pracovníci Slovenského rozhlasu
Pracovníci Československého rozhlasu
Pracovníci Slobodného slovenského vysielača
Slovenskí dabingoví herci
Slovenskí rozhlasoví režiséri
Slovenskí rozhlasoví moderátori
Slovenskí filmoví herci